ทานยาคุมฉุกเฉินแบบเม็ดเดียวไป หลังมีเพศสัมพันธ์รอบ 2 ประมาณ 1 ชั่วโมง ยาคุมฉุกเฉินจะได้ผลมั้ยคะ แล้วสามารถตรวจการตั้งครรภ์ได้ตั้งแต่วันไหนคะ
สวัสดีค่ะ หากได้ทานยาคุมฉุกเฉินไปภายในไม่เกิน 12 ชั่วโมงนับจากที่มีเพศสัมพันธ์ ยาคุมฉุกเฉินก็จะช่วยป้องกันการตั้งครรภ์ได้ประมาณ 95% ดังนั้น โอกาสที่จะตั้งครรภ์ถือว่ามีน้อยอยู่ส่วนการจะทราบว่า มีการตั้งครรภ์เกิดขึ้นหรือไม่นั้น ก็ให้ตรวจหาการตั้งครรภ์หลังจากที่มีเพศสัมพันธ์ไปแล้วอย่างน้อย 2 สัปดาห์ค่ะทั้งนี้ หลังจากที่ทานยาคุมฉุกเฉินไปประมาณ 1 สัปดาห์ อาจมีเลือดออกจากช่องคลอดได้ โดยอาจออกได้นาน 1-4 วัน ปริมาณอาจมากหรือน้อยก็ได้ ซึ่งเลือดที่ออกถือเป็นผลข้างเคียงจากยา ไม่ใช่ประจำเดือนจริงๆ หรืออาจไม่มีเลือดออกมาก็ได้ค่ะสำหรับประจำเดือนจริงๆ นั้น อาจมาในช่วงเวลาเดิม หรือมาช้ากว่ากำหนดก็ได้ค่ะ